Dagskrá : Ólöf Sæunn Valgarðsdóttir sá um fræðslu á Skriðuklaustri , á sýningu í aðalsal . Að því loknu fór hópurinn með Ólöfu Sæunni að skoða rústir Skriðuklaustursins . Steinunn setti síðan fundinn í hliðarsal við veitingarstaðinn . Kristín Hlíðkvist var með orð dagsins . Hún las fyrir okkur upplýsingar um mæðradaginn sem einmitt er 12. maí . Hún gerði orð Guðrúnar Bergmann um móður sína að sínum orðum . Hún ræddi um það sem mæðrum finnst besta gjöfin á mæðradaginn , þ.e. að börnin þeirra séu heilbrigð og er það sammerkt með öllum mæðrum í heiminum . Sigríður Herdís sagði frá Landsambandsþingi DKG 2013 sem haldið var á Hótel Heklu en hún fór þangað ásamt Jórunni . Þá sagði Steinunn jafnframt gestum okkar frá DKG samtökunum og hlutverki samtakanna .